שמוק

שמוק הוא כינוי גנאי לאדם טיפש, מגעיל, בזוי או מתועב. מקור המילה הוא מיידיש, שם היא משמשת גם כמילת סלנג לפין.

אטימולוגיה
מקור המילה הוא מהמילה "Smok" בפולנית עתיקה, שמשמעותה "דרקון".

לשון נקייה
בשל ניבול הפה שבמילה, נוצרו מספר מילים באנגלית המשמשות עבורה כלשון נקייה: "schmoe" (שהייתה ההשראה לדמותו של שמו  שיצר הקומיקסאי אל קאפ), "shmo" ועוד.

בתרבות
ב-4 באוקטובר 1961 נעצר הסטנדאפיסט לני ברוס לאחר שהשתמש במילה "שמוק" בהופעה במועדון הטרובדור.

באוקטובר 2008 כינה יצחק לאור, במדור "תרבות וספרות" של "הארץ", את גרשם שלום "שמוק אקדמי", וספג גל של ביקורת שהופנתה אליו ואל עורך המדור, בני ציפר. עם זאת, כאשר במועד מוקדם יותר השתמש לאור באותו עיתון במילה "שמוק" לתיאור הפילוסוף הנאצי מרטין היידגר, איש לא מחה על כך. אלי אשד העיר על כך: "כאן כנראה הייתה הסכמה כללית של הקוראים עם לאור בעניין היותו של הנאצי היידגר 'שמוק'."

שמו האנגלי של הסרט "אידיוט מושלם" שיצא לאקרנים ב-2010 הוא "ארוחת ערב לשמוקים", והוא עוסק בעובדי חברה המקיימים "ארוחת ערב לשמוקים", בה כל אחד מהמוזמנים צריך להביא עמו אדם תמהוני בעל כישרון מיוחד, והעובד שמביא את האדם התמהוני והמגוחך ביותר זוכה בקידום.

קישורים חיצוניים
 שמוק, באתר ויקימילון

הערות שוליים

כינויי גנאי